Държавен вестник, бр. 9, 2021 г., стр. 17

БРОЙ  9	
Д Ъ Р Ж А В Е Н  В Е С Т Н И К 	
СТР.  17  
НАРЕДБА
за общите изисквания към игралните зали, 
казината, централния пункт и пунктовете за 
приемане на залози по отношение на вида 
на помещенията или сградата, минималната 
изискуема площ, разпределението на помеще­
нията и необходимото техническо оборудване 
за контрол
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят изиск­
ванията към игралните зали, в които се ор-
ганизират хазартни игри с игрални автомати, 
казината, централния пункт и пунктовете за 
приемане на залози, по отношение на вида 
на помещенията или сградата, минималната 
изискуема площ, разпределението на помеще-
нията и необходимото техническо оборудване 
за контрол. 
Чл. 2. Организаторите на хазартни игри с 
игрални автомати, на хазартни игри в играл-
но казино, както и на игри със залагания в 
пунктове са длъжни да спазват изискванията 
на наредбата, включително при изготвянето 
на съответните правила, които представят за 
утвърждаване от изпълнителния директор на 
Националната агенция за приходите (НАП) 
по чл. 17, ал. 1, т. 4 от Закона за хазарта (ЗХ). 
Г л а в а  в т о р а
ИЗИСКВАНИЯ КЪМ ИГРАЛНИТЕ ЗАЛИ
Раздел I
Изисквания за вида и разпределението на 
помещенията
Чл. 3. (1) Игралната зала е обособено по-
мещение със самостоятелен вход, в което се 
организират хазартни игри с игрални авто-
мати. Адресът на игралната зала трябва да е 
вписан в удостоверението за издаден лиценз 
на организатора на хазартни игри с игрални 
автомати като обект, в който се организират 
игрите.
(2) Игралната зала трябва да отговаря на 
нормативноустановените санитарно-хигиенни 
изисквания и изисквания за противопожарна 
безопасност. 
Чл. 4. В игралната зала могат да се из-
вършват помощни и спомагателни дейности, 
свързани с дейностите по организиране на 
хазартните игри, при спазване на норматив-
ноустановените изисквания за съответната 
дейност.
Чл. 5. (1) Игралната зала трябва да има 
обособен вход за посетители, на който да е 
монтирана табела, съдържаща информация 
за наименованието на организатора на ха-
зартните игри, работното време на залата, 
наименованието на обекта – „Игрална зала за 
хазартни игри“, както и търговското наимено-
вание на игралната зала, когато има такова. 
Забранява се на игрална зала да се поставя 
наименование, различно от наименованието 
„Игрална зала за хазартни игри“.
(2) На информационното табло по чл. 45, 
ал. 3 от ЗХ, монтирано непосредствено до 
входа на игралната зала, трябва да са посочени 
данни за контакт – адрес на интернет стра-
ницата, електронна поща и телефон на НАП. 
(3) Когато игралната зала има повече от 
един вход, от който може да се осъществи 
достъп на посетители, изискванията по ал. 1 
и 2 се прилагат за всеки един от тези входове. 
Чл. 6. Когато входовете за посетители на 
игралната зала представляват главни входо-
ве на игралната зала по смисъла на § 1 от 
допълнителната разпоредба на Наредбата за 
правилата, начините, техническите способи 
и изискванията за измерване на отстояние 
по чл. 44 от Закона за хазарта, приета с Пос­
тановление № 241 на Министерския съвет 
от 2012 г. (ДВ, бр. 77 от 2012 г.), всеки един 
от тях трябва да отговаря на изискването на 
чл. 44, ал. 1 от ЗХ. 
Чл. 7. Помещението на игралната зала, в 
което се организират хазартните игри, трябва 
да е с площ, която да осигури разполагане-
то на игралните автомати в съответствие с 
изискването за минимална площ по чл. 68, 
ал. 2 от ЗХ. 
Раздел II
Ремонт на игрално оборудване
Чл. 8. (1) При ремонт на игрално оборуд-
ване се попълва сервизен протокол между 
сервизния техник на производителя или вно-
сителя и организатора по образец съгласно 
приложението.
(2) Организаторът съхранява в игралната 
зала екземпляра на сервизния протокол и при 
поискване от страна на длъжностни лица от 
НАП с контролни функции го предоставя.
Раздел ІII
Техническо оборудване за контрол
Чл. 9. (1) Всяка игрална зала трябва да е 
снабдена с техническо оборудване за контрол, 
като минимално задължително условие е 
поставянето на видеокамери.
(2) Зоните на видимост на видеокамерите 
трябва да обхващат всички входове на играл-
ната зала и всички игрални автомати в нея.
(3) Записите от видеокамерите се съхра-
няват от организаторите най-малко 72 часа. 
В случай на възникнал спор, свързан с орга-
низираните в игралната зала хазартни игри с 
игрални автомати, записите се съхраняват до 
приключване на проверката от контролните 
органи на НАП.